Document ID: 32003R1467

Uredba Komisije (ES) št. 1467/2003
z dne 19. avgusta 2003
o spremembi Uredbe (ES) št. 1898/97 glede pravil za uporabo režimov v sektorju prašičjega mesa, predvidenih v Evropskem sporazumu s Poljsko
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Sklepa Sveta 2003/263/ES z dne 27. marca 2003 o podpisu in sklenitvi Protokola o prilagajanju trgovinskih vidikov Evropskega sporazuma o pridružitvi med Evropskimi skupnostmi in njihovimi državami članicami na eni strani ter Republiko Poljsko na drugi strani, ob upoštevanju izida pogajanj med pogodbenicami o novih obojestranskih kmetijskih koncesijah [1], in zlasti člena 3 Sklepa,
ob upoštevanju naslednjega:
(1) Ko je bila z Uredbo (ES) št. 1160/2003 [2] nazadnje spremenjena Uredba Komisije (ES) št. 1898/97 z dne 29. septembra 1997 o določitvi pravil za uporabo režimov v sektorju prašičjega mesa, predvidenih v Evropskih sporazumih z Bolgarijo, Republiko Češko, Slovaško, Romunijo, Poljsko in Madžarsko [3], so bile po pomoti izpuščene oznake kombinirane nomenklature nekaterih proizvodov v Prilogi A(b) k Protokolu, priloženemu k Sklepu 2003/263/ES. Zaradi tega je treba spremeniti del B Priloge I k Uredbi (ES) št. 1898/97.
(2) Podatki o sporazumu s Poljsko, objavljeni v Uradnem listu Evropske unije [4] navajajo, da je Protokol priložen k Sklepu 2003/263/ES začel veljati 1. aprila 2003. Sprememba, predvidena v tej uredbi se tudi uporablja od tega datuma dalje.
(3) Ukrepi, predvideni s to uredbo, so v skladu z mnenjem Upravljalnega odbora za prašičje meso -
SPREJELA NASLEDNJO UREDBO:
Člen 1
Del B Priloge I k Uredbi (ES) št. 1898/97 se nadomesti s Prilogo k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. aprila 2003.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. avgusta 2003

Labels: 3
18
17
15